stanford-oval/wikipedia huggingface dataset:
Luettelo jalkapallon Euroopan cupin ja Mestarien liigan loppuotteluista
Mestaruudet > Seuroittain

| Seura | Mestaruuksia | Toisia sijoja | Mestaruusvuodet | Toiseksi sijoittuneen vuodet |
| --- | --- | --- | --- | --- |
|  Real Madrid | 15 | 3 | 1956, 1957, 1958, 1959, 1960, 1966, 1998, 2000, 2002, 2014, 2016, 2017, 2018, 2022, 2024 | 1962, 1964, 1981 |
|  Milan | 7 | 4 | 1963, 1969, 1989, 1990, 1994, 2003, 2007 | 1958, 1993, 1995, 2005 |
|  Bayern München | 6 | 5 | 1974, 1975, 1976, 2001, 2013, 2020 | 1982, 1987, 1999, 2010, 2012 |
|  Liverpool | 6 | 4 | 1977, 1978, 1981, 1984, 2005, 2019 | 1985, 2007, 2018, 2022 |
|  Barcelona | 5 | 3 | 1992, 2006, 2009, 2011, 2015 | 1961, 1986, 1994 |
|  Ajax | 4 | 2 | 1971, 1972, 1973, 1995 | 1969, 1996 |
|  Internazionale | 3 | 3 | 1964, 1965, 2010 | 1967, 1972, 2023 |
|  Manchester United | 3 | 2 | 1968, 1999, 2008 | 2009, 2011 |
|  Juventus | 2 | 7 | 1985, 1996 | 1973, 1983, 1997, 1998, 2003, 2015, 2017 |
|  Benfica | 2 | 5 | 1961, 1962 | 1963, 1965, 1968, 1988, 1990 |
|  Chelsea | 2 | 1 | 2012, 2021 | 2008 |
|  Nottingham Forest | 2 | 0 | 1979, 1980 |   |
|  Porto | 2 | 0 | 1987, 2004 |   |
|  Borussia Dortmund | 1 | 2 | 1997 | 2013, 2024 |
|  Celtic | 1 | 1 | 1967 | 1970 |
|  Hamburger SV | 1 | 1 | 1983 | 1980 |
|  Steaua Bukarest | 1 | 1 | 1986 | 1989 |
|  Marseille | 1 | 1 | 1993 | 1991 |
|  Manchester City | 1 | 1 | 2023 | 2021 |
|  Feyenoord | 1 | 0 | 1970 |   |
|  Aston Villa | 1 | 0 | 1982 |   |
|  PSV Eindhoven | 1 | 0 | 1988 |   |
|  Belgradin Punainen tähti | 1 | 0 | 1991 |   |
|  Atlético Madrid | 0 | 3 |   | 1974, 2014, 2016 |
|  Stade de Reims | 0 | 2 |   | 1956, 1959 |
|  Valencia | 0 | 2 |   | 2000, 2001 |
|  Fiorentina | 0 | 1 |   | 1957 |
|  Eintracht Frankfurt | 0 | 1 |   | 1960 |
|  Partizan | 0 | 1 |   | 1966 |
|  Panathinaikos | 0 | 1 |   | 1971 |
|  Leeds United | 0 | 1 |   | 1975 |
|  Saint-Étienne | 0 | 1 |   | 1976 |
|  Borussia Mönchengladbach | 0 | 1 |   | 1977 |
|  Club Brugge | 0 | 1 |   | 1978 |
|  Malmö | 0 | 1 |   | 1979 |
|  Roma | 0 | 1 |   | 1984 |
|  Sampdoria | 0 | 1 |   | 1992 |
|  Bayer Leverkusen | 0 | 1 |   | 2002 |
|  Monaco | 0 | 1 |   | 2004 |
|  Arsenal | 0 | 1 |   | 2006 |
|  Tottenham Hotspur | 0 | 1 |   | 2019 |
|  Paris Saint-Germain | 0 | 1 |   | 2020 |
Mestaruudet > Maittain

| Maa | Mestaruuksia | Toisia sijoja | Yhteensä |
| --- | --- | --- | --- |
|  Espanja | 20 | 11 | 31 |
|  Englanti | 15 | 11 | 26 |
|  Italia | 12 | 17 | 29 |
|  Saksa | 8 | 11 | 19 |
|  Alankomaat | 6 | 2 | 8 |
|  Portugali | 4 | 5 | 9 |
|  Ranska | 1 | 6 | 7 |
|  Skotlanti | 1 | 1 | 2 |
|  Romania | 1 | 1 | 2 |
|  Jugoslavia | 1 | 1 | 2 |
|  Kreikka | 0 | 1 | 1 |
|  Belgia | 0 | 1 | 1 |
|  Ruotsi | 0 | 1 | 1 |
Turnauksen historian aikana loppuottelu on pelattu yhteensä kahdeksan kertaa samasta maasta tulevien joukkueiden välillä: espanjalaisten välillä vuosina 2000, 2014 ja 2016, englantilaisten vuosina 2008, 2019 ja 2021, italialaisten vuonna 2003 ja saksalaisten vuonna 2013.
Huomiot

↑  Ensimmäinen ottelu joukkueiden välillä päättyi kaksi päivää aikaisemmin jatkoajan jälkeen numeroihin 1–1.
↑  Ottelu oli tasatilanteessa 1–1 varsinaisen peliajan ja jatkoajan jälkeen. Liverpool voitti rangaistuspotkukilpailun maalein 4–2.
↑  Ottelu oli tasatilanteessa 0–0 varsinaisen peliajan ja jatkoajan jälkeen. Steaua Bukarest voitti rangaistuspotkukilpailun maalein 2–0.
↑  Ottelu oli tasatilanteessa 0–0 varsinaisen peliajan ja jatkoajan jälkeen. PSV Eindhoven voitti rangaistuspotkukilpailun maalein 6–5.
↑  Ottelu oli tasatilanteessa 0–0 varsinaisen peliajan ja jatkoajan jälkeen. Belgradin Punainen Tähti voitti rangaistuspotkukilpailun maalein 5–3.
↑  Ottelu oli tasatilanteessa 1–1 varsinaisen peliajan ja jatkoajan jälkeen. Juventus voitti rangaistuspotkukilpailun maalein 4–2.
↑  Ottelu oli tasatilanteessa 1–1 varsinaisen peliajan ja jatkoajan jälkeen. Bayern München voitti rangaistuspotkukilpailun maalein 5–4.
↑  Ottelu oli tasatilanteessa 3–3 varsinaisen peliajan ja jatkoajan jälkeen. Liverpool voitti rangaistuspotkukilpailun maalein 3–2.
↑  Ottelu oli tasatilanteessa 1–1 varsinaisen peliajan ja jatkoajan jälkeen. Manchester United voitti rangaistuspotkukilpailun maalein 6–5.
↑  Ottelu oli tasatilanteessa 1–1 varsinaisen peliajan ja jatkoajan jälkeen. Chelsea voitti rangaistuspotkukilpailun maalein 4–3.
↑  Ottelu oli tasatilanteessa 1–1 varsinaisen peliajan ja jatkoajan jälkeen. Real Madrid voitti rangaistuspotkukilpailun maalein 5–3.
Chantal Sébire

Chantal Sébire (28. tammikuuta 1955 – 19. maaliskuuta 2008) oli eläkkeellä oleva 52-vuotias ranskalainen opettaja, joka sairasti harvinaista ja parantumatonta syöpälajia estesioneuroblastoomaa. Hänellä oli pahanlaatuinen kasvain nenäontelossa. Sairaus on niin harvinainen, että viimeisten 20 vuoden aikana on tapauksia ollut vain 200. Sébiren tapauksessa sairaus vaurioitti pahasti hänen kasvojaan ja hän oli osittain vammautunut. Hän oli menettänyt haju-, maku- ja näköaistinsa. Hän sai julkista huomiota helmikuussa 2008, kun hän vetosi Ranskan presidenttiin  Nicolas Sarkozyyn, jotta saisi kuolinapua.  17. maaliskuuta 2008 hän hävisi juttunsa ranskalaisessa tuomioistuimessa. 19. maaliskuuta 2008 hänet löydettiin kotoaan Plombières-lès-Dijonista läheltä Dijonia kuolleena. Ruumiinavaus osoitti, että kuolema ei ollut luonnollinen.
Sébiren tapaus on herättänyt Ranskassa laajan julkisen keskustelun eutanasiasta.
Kroatian baptistiliitto

| Kroatian baptistiliitto |
| --- | --- |
Suuntautuminen:  Baptistinen
Yhteistyötahoja:  Baptistien maailmanliitto
Toiminta-alue:  Kroatia
Seurakuntia:  48
Jäseniä:  2 000
Aiheesta muualla
Sivusto
Infobox OKVirheellinen NIMI-arvo: 
Kroatian baptistiliitto on baptistinen kirkkokunta Kroatiassa. Vuonna 2017 siihen kuului 48 seurakuntaa ja 2000 jäsentä. Se on Baptistien maailmanliiton jäsen.
Aiheesta muualla

Kirkon kotisivut
Romanian baptistiliitto

| Romanian baptistiliitto |
| --- | --- |
Suuntautuminen:  Baptistinen
Yhteistyötahoja:  Baptistien maailmanliitto
Toiminta-alue:  Romania
Seurakuntia:  1 722
Jäseniä:  98 672
Aiheesta muualla
Sivusto
Infobox OKVirheellinen NIMI-arvo: 
Romanian baptistiliitto on baptistinen kirkkokunta Romaniassa. Vuonna 2024 siihen kuului 1 722 seurakuntaa ja 98 672 jäsentä. Se on Baptistien maailmanliiton jäsen.
Baptismin kannatus Romaniassa vuonna 2002.
Aiheesta muualla

Kirkon kotisivut
Norrköping

| Norrköping |
| --- | --- |
 Norrköpingin raatihuone.
 Norrköping
 Koordinaatit: 58°35′31″N, 16°11′8″E 
Valtio:   Ruotsi
Lääni:  Itä-Götanmaan lääni
Maakunta:  Itä-Götanmaa
Kunta:  Norrköpingin kunta
Pinta-ala:  
 – Maa:  35,68 km²
Väkiluku:  87 247
 – Väestötiheys:  2 445,3 as./km²
 Tilastotiedot koskevat taajamaa ja niiden lähteenä on Statistiska centralbyrån (SCB). Väkiluku ja maapinta-ala ovat ajankohdan 31.12.2010 mukaiset. 
Infobox OKVirheellinen NIMI-arvo: 
Norrköping on kaupunki Keski-Ruotsissa Itä-Götanmaan läänissä ja Itä-Götanmaan historiallisessa maakunnassa. Norrköping oli aiemmin itsenäinen kaupunki, mutta nykyään se on osa Norrköpingin kuntaa ja toimii sen keskustaajamana. Kaupunkitaajamassa oli vuoden 2010 lopussa 87 247 asukasta ja samaan aikaan koko kunnassa puolestaan 130 050 asukasta.
Norrköping sijaitsee "Ruotsin ainoan vuonon", Bråvikenin perukoilla Motalanvirran (ruots. Motala ström) molemmilla rannoilla. Motalanvirran kosket ovat olleet energianlähde myllyille ja teollisuudelle; korkeusero Glan-järvestä Bråvikenin vuonoon on peräti 22 metriä.
Norrköping on vanhastaan teollisuus-, kauppa- ja satamakaupunki. Tekstiiliteollisuus oli 1960-luvulle asti kaupungin elinkeinoelämän perusta, mutta rakennemuutos teki tilaa muulle teollisuudelle, kuten Whirlpoolille joka valmistaa mm. mikroaaltouuneja sekä laitteita paperiteollisuudelle. Ericssonilla oli kaupungissa tehdas, mutta se on jo lopetettu. Teollisuustaustan takia kaupungissa on merkittävästi suomalaisia maahanmuuttajia, joista useimmat ovat tulleet 1950- ja 1960-luvun vaihteessa.
Historia

Norrköping sai kaupunkioikeudet 1384, mutta alueella on ollut asutusta huomattavasti pitempään. Jokilaakso on ilmastollisesti suotuisaa; kaupungin liepeillä Ljundbyssä viljeltiin tupakkaa vuoteen 1947.
Kaupungin suuruuden aika alkoi 1600-luvulla, kun hollantilainen liikemies Louis De Geer asettui sinne. Hän perusti useita teollisuuslaitoksia, mm. paperitehtaan, asetehtaan, vaatetehtaan ja telakan. Tähän aikaan kaupunki oli väkiluvultaan Ruotsin toiseksi suurin. 1800-luvulla tekstiiliteollisuus kasvoi voimakkaasti, ja puolet Ruotsin tekstiilinvalmistuksesta oli Norrköpingissä. Norrköping oli 1800-luvulla Ruotsin kolmanneksi suurin kaupunki, kunnes Malmö ohitti sen 1860-luvun puolivälissä.
Hyvät ajat teollisuudessa jatkuivat 1950-luvulle asti, jolloin tekstiiliteollisuus alkoi hiipua ulkomaisen kilpailun takia. 1970 ei tehtaita ollut enää montaa jäljellä. Niiden sijaan valtio alkoi panostaa voimakkaasti uhanalaisiin teollisuuskaupunkeihin hajasijoituspolitiikalla ja siirsi useita valtion virastoja kaupunkiin, mm. Ruotsin ilmatieteen laitoksen SMHI:n ja TV:n kakkoskanavan.
Norrköpingin kaupungin vanhaa vaakunaa käyttää nykyään Norrköpingin kunta.
Hedvigin kirkko tunnettiin aiemmin saksalaisena kirkkona.
Väestönkehitys

| Norrköpingin taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 84 325 | 84 325 |
| 1965 | 1965 |    | 87 311 | 87 311 |
| 1970 | 1970 |    | 91 034 | 91 034 |
| 1975 | 1975 |    | 85 244 | 85 244 |
| 1980 | 1980 |    | 84 016 | 84 016 |
| 1990 | 1990 |    | 82 639 | 82 639 |
| 1995 | 1995 |    | 84 403 | 84 403 |
| 2000 | 2000 |    | 82 744 | 82 744 |
| 2005 | 2005 |    | 83 561 | 83 561 |
| 2010 | 2010 |    | 87 247 | 87 247 |
Lähde: Statistiska centralbyrån (SCB). Norrköping kasvoi yhteen Smedbyn kanssa vuonna 1970.
Kaupunkikuva

Kaupungin keskusta voidaan määritellä torille, Gamla torget, jonka ympärillä on 1700- ja 1800-luvun rakennuksia. Pääkadun nimi on Drottninggatan, ja se kulkee rautatieasemalta taidemuseolle. Drottninggatanin alkupäässä on kuuluisa kaktusistutus, joka on ollut paikallaan joka kesä vuodesta 1926.
Motalanvirran varrella on vanhoja teollisuusrakennuksia, jotka on enimmäkseen muutettu konttori- ja kulttuurikäyttöön.
Motalanvirtaa Norrköpingissä.
Vanha teollisuusrakennus Strykjärnet.
Drottninggatan ja Hospitalgatan.
Dalsgatania pohjoiseen kuvattuna.
Kaupungin tunnetuin nähtävyys on Kolmårdenin eläinpuisto, joka sijaitsee varsinaisen kaupunkialueen pohjoispuolella.
Liikenne

Kaupungissa on pieni lentokenttä, josta lennetään Visbyhyn, Kööpenhaminaan, Müncheniin, Helsinkiin ja Alicanteen. Helsingin ja Norrköpingin väliä lentää Flybe Nordic. Alicanten ja Norrköpingin väliä lentää Ryanair. Syväsatamaan tulee isojakin rahtialuksia, ja niissä pääsi aiemmin matkustajana myös Helsingistä Norrköpingiin. Moottoritie E4 kulkee kaupungin ohi sen länsipuolelta ohikulkutienä. Eurooppatie E22 Kalmariin ja Malmöhön alkaa Norrköpingistä. Rautateitse pääsee Tukholmaan kahdessa tunnissa InterCity-junalla ja X2000-junalla puolessatoista tunnissa. Junamatka Malmöhön kestää noin 3 tuntia ja Kööpenhaminaan 3 h 40 min. Kaupungin sisäisessä liikenteessä voi matkata myös raitiovaunuilla.
Kaupunginosat

Öster
Gamla stan
Saltängen
Berget
Nordantill
Söderstaden
Såpkullen
Kneippen
Norr
Marielund
Röda stan
Lagerlunda
Oxelbergen
Klingsberg
Ektorp
Vilbergen
Skarphagen
Klockaretorpet
Haga
Eneby
Pryssgården
Lagerlunda
Ljura
Vrinnevi
Hageby
Navestad
Smedby
Ingelsta
Sylten
Fiskeby
Risängen
Butängen
Slottshagen
Hageby–Navestad on Ruotsin keskusrikospoliisin lokakuussa 2014 julkaistun raportin mukaan aluetta, jonka paikalliset rikolliset ovat ottaneet hallintaansa ja alueilla tapahtuu avoimia välienselvittelyitä, huumekauppaa ja kiristystä. Paikallisia asukkaita ei saada uhkausten vuoksi mukaan oikeuslaitoksen toimintaan eikä poliisi voi toimia hyökkäysten vuoksi.
Lindö ja Herstadberg ovat omia taajamiaan aivan Norrköpingin taajaman ulkopuolella.
Urheilu

Norrköpingistä ovat kotoisin jalkapalloseurat IFK Norrköping ja IK Sleipner sekä koripalloseura Norrköping Dolphins.
Syntyneitä

Amy Diamond, laulaja
Ystävyyskaupungit

Esslingen am Neckar, Saksa
Klaksvík, Färsaaret
Kópavogur, Islanti
Linz, Itävalta
Odense, Tanska
Riika, Latvia
Tampere, Suomi
Trondheim, Norja
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Itä-Götanmaan läänin kuntien keskustaajamat
Kaupungin keskusrautatieasema.
Norrköpingissä on myös raitiovaunuliikennettä.
Hanholmen ja Pampusin öljysatama Bråvikenin rannalla.
Vacansoleil-DCM

Vacansoleil-DCM oli alankomaalainen UCI Pro -tason maantiepyöräilyn ammattilaistalli. Se perustettiin P3 Transfer-Batavus -tallin pohjalta kaudeksi 2009. Tallin pääsponsori oli leirintälomapalveluja tarjoava Vacansoleil. Tallin toiminta loppui kauden 2013 jälkeen.
Tallin pyöräilijöistä Thomas De Gendt sijoittui kolmanneksi Italian ympäriajossa 2012. Marco Marcato voitti samana vuonna Pariisi–Tours-klassikon.
Mesochóri (Kárpathos)

| Mesochóri Μεσοχώρι |
| --- | --- |
 Mesochórin kylä.
 Mesochóri
 Koordinaatit: 35°37′53″N, 27°6′30″E 
Valtio:  Kreikka
Alue:  Etelä-Egean saaret
Alueyksikkö:  Kárpathos-Kásos
Kunta:  Kárpathos
Kunnallisyksikkö:  Kárpathos
Hallinto:  
 – Asutustyyppi:  kylä
 – Kallikrates-koodi:  6201010601
Väkiluku (2011):  225
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Mesochóri (kreik. Μεσοχώρι; transl. myös Mesohóri) on Kreikan kylä, joka sijaitsee Kárpathoksen saarella. Se kuuluu hallinnollisesti Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Kylän väkiluku on 225 (vuonna 2011).
Neitsyt Maria (Panagía) Vrysianín kirkko.
Mesochórin kylä sijaitsee Kárpathoksen keskiosan länsirannikolla noin 29 kilometriä pohjoisluoteeseen saaren keskuksesta Kárpathoksen kaupungista eli Pigádiasta. Kylän pääkirkko on omistettu Neitsyt Maria (Panagía) Vrysianílle. Muita kirkkoja ovat muun muassa Pyhän Johanneksen (Ágios Ioánnis), Pyhän Irenen (Agía Eiríni) ja Pyhän Kolminaisuuden (Agía Triáda) kirkot.
Mesochóri muodostaa myös laajemman kyläyhdyskunnan (Τοπική Κοινότητα Μεσοχωρίου, Topikí Koinótita Mesochoríou), johon kuuluvat varsinaisen Mesochórin kylän lisäksi kylät Káto Lefkós ja (Páno) Lefkós sekä saaret Nisí ja Sókastro. Koko yhdyskunnan väkiluku on 371. Káto Lefkós toimii kyläyhdyskunnan satamana.
Aiheesta muualla

Kuvia tai muita tiedostoja aiheesta Mesochóri Wikimedia Commonsissa
Unkarin baptistiliitto

| Unkarin baptistiliitto |
| --- | --- |
Suuntautuminen:  Baptistinen
Yhteistyötahoja:  Baptistien maailmanliitto
Toiminta-alue:  Unkari
Seurakuntia:  290
Jäseniä:  11 208
Aiheesta muualla
Sivusto
Infobox OKVirheellinen NIMI-arvo: 
Unkarin baptistiliitto (unk. Magyarországi Baptista Egyház) on baptistinen kirkkokunta Unkarissa. Vuonna 2016 siihen kuului 290 seurakuntaa ja 11 208 jäsentä. Se on Baptistien maailmanliiton jäsen.
Aiheesta muualla

Kirkon kotisivut
Tony Montana

| Tony Montana> Henkilötiedot |
| --- | --- |
Koko nimi:  Pasi Hailio
Syntynyt: 9. tammikuuta 1961 (ikä 63) Juva
Ammatti:  laulaja-lauluntekijä, tuottaja
Muusikko
Tyylilajit:  rockabilly, pop, iskelmä, lastenmusiikki
Soittimet:  kitara
Yhtyeet:  Johnny & the Dodgers (1979) Pasi ”Johnny” Hailio Risto Kari Jykä Myllymaa Marko Rosqvist Johnny & the New Dodgers (1979–1980) Pasi ”Johnny” Hailio Jykä Myllymaa Anssi ”Ande” Mononen Olli ”Ola” Pihlajamaa Johnny & the Dodgers (2010) Pasi ”Johnny” Hailio Olli Haavisto Jape Karjalainen Olli Krogerus Suvi Isotalo Johnny & the Dodgers (2017–) Pasi ”Johnny” Hailio Teukka Aalto Sakke Pyykkönen Eero ”Rudy” Ryynänen Tony Montana & Top Secret Tony Montana (Pasi Hailio) Ari Hagström Immo Lehto Tomi Vartiainen Tommi Vainikainen Tero Talvisto
  [ Muokkaa Wikidatassa ] [ ohje ]  
Tony Montana (oik. Pasi Hailio , s. 9. tammikuuta 1961 Juva) on suomalainen laulaja-lauluntekijä ja tuottaja.
Tony Montana tuli tunnetuksi vuonna 1979 voitettuaan Suosikki-lehden järjestämän Rock-kuningas-kilpailun Johnny & the Dodgers -yhtyeen kokoonpanossa. Yhtye sai levytyssopimuksen Vexi Salmen Levytuottajat Oy:n Rockin’-levymerkille. Esikoisalbumi Move it! ilmestyi vuonna 1979. Johnny & the Dodgersin viimeinen keikka oli joulukuussa 1979. Tämän jälkeen basisti ja rumpali vaihtuivat ja yhtyeen nimi vaihtui muotoon Johnny & the New Dodgers.
Tony Montana voitti Ylen Ykköstähti -laulukilpailun vuonna 1993. Hän oli kolmas Syksyn Sävel -kilpailussa kappaleella ”Laulan syksyn ruusut kukkimaan” ja Emma-palkittu vuoden miessolistitulokas vuonna 1993.
Tony Montana julkaisi vuonna 2008 Artistiklassikot-CD:n ja 2010 Johnny & the Dodgers -nimellä albumin nimeltä Matkaa teen. Levy sisältää 1950-luvun musiikkia suomeksi laulettuna. Vuonna 2020 julkaistiin musiikkia Olavi Virran levytyksistä 1950-luvun tyyliin.
Omia sävellyksiä ovat muun muassa ”Kristallipallo” (1993), ”Matkalaukku punainen” (1993), ”Et mennä saa” (1994) ja ”Jossakin” (2001).
Tony Montana kävi armeijan 1980-luvun alussa, jonka jälkeen hän opiskeli palomestariksi. Vuonna 2001 Tony Montana jätti muusikon työt ja jatkoi paloesimiehenä. Keväällä 2005 hän teki paluun muusikkona.
Taiteilijanimi Tony Montana on otettu Scarface – arpinaama -elokuvan päähenkilöltä. Lastenmusiikkia ja keikkoja Tony Montana on tehnyt vuodesta 2011 Nicklas Grönholmin kanssa nimellä Palomestari Ruisku ja Kesämies-Kalle. Tony Montana jatkaa aktiivista keikkailua edelleen mm.trubaduurina ja myös Johnny & the Dodgersin nimellä. Lastenkeikkoja hän tekee pääosin yksin palomestari Ruiskun nimellä.[lähde? ]
Yksityiselämä

Montana avioitui yrittäjä Sarianne Reinikkalan kanssa elokuussa 2018, mutta he jättivät avioeroanomuksen heinäkuussa 2021. Montana oli aiemmin naimisissa lähes 20 vuotta ex-missi Merja Varvikon kanssa, josta erosi vuonna 2005. Heillä on neljä yhteistä lasta.
Montana asuu avoliitossa Sari Eklundin kanssa, jonka tapasi vuodenvaihteessa 2021–2022 ja yhdesä he ovat asuneet kesästä 2022 lähtien.
Diskografia (valikoima)

Johnny & the Dodgers: Move It! (1979)
Johnny & the Dodgers ”Let’s Dance Tonight”  (single)
Johnny and the New Dodgers: Johnny and the New Dodgers (1980)
Tony Montana & Top Secret: ”Pienen pojan nukkeshow / Fenniaan” (single, 1992)
Tony Montana: Laulan syksyn ruusut kukkimaan (1993)
Tony Montana & Top Secret: Pienen pojan nukkeshow (1993)
Tony Montana & Top Secret: ”Isä / Matkalaukku punainen” (single, 1993)
Tony Montana: Vaaksa vaaraa (1994)
Tony Montana: Kuumottaa... (1996)
Tony Montana: Katsoa saa... (1997)
Tony Montana: ”Se jokin sinulla on / Erehdyin kerran” (single, 1999)
Tony Montana: Soittajapoika (1999)
Tony Montana: Ikävä mun on sua (2001)
Tony Montana: ”Elämäni nainen” (single, 2005)
Tony Montana: Artistiklassikot (2008)
Johnny & the Dodgers: Matkaa teen (2010) & ”Yhdessä aina” (single, 2011)
Tony Montana: ”Igraya” (single, 2015)
Johnny & the Dodgers ”Lessons in Love” (single, 2017)
Johnny & the Dodgers ”Do the Shake” (single, 2018)
Johnny & the Dodgers ”Mambo italiano” (single, 2020)
Johnny & the Dodgers ”Sua lemmin kuin järjetön mä oisin” (single, 2020)
Johnny & the Dodgers ”Illalla, illalla” (single, 2021)
Tony Montana: ”Uneton yömme” (single, 2021)
Johnny & the Dodgers "Tyttö metsässä" (single 2022)
Johnny & the Dodgers  Volgan rannalla" (single 2022)
Johnny & the Dodgers  " Sokeripala" (single 2022)
Tony Montanan taustayhtye

Tarmo Nikkilä – koskettimet
Jii-Pee Alanen – kitara
Juha Talikainen – rummut
Arto Heinonen – basso, laulu
Aiheesta muualla

Viralliset kotisivut[vanhentunut linkki]
Tony Montanan esitystuotanto Suomen äänitearkistossa (1901–1999)
Ylen Elävä arkisto: Johnny & New Dodgers lavalla
Tony Montana -diskografia tekijätietoineen ja eri julkaisuineen verkkosivustolla Discogs.com (englanniksi)
Johnny & the Dodgers -diskografia tekijätietoineen ja eri julkaisuineen verkkosivustolla Discogs.com (englanniksi)
Johnny & the New Dodgers -diskografia tekijätietoineen ja eri julkaisuineen verkkosivustolla Discogs.com (englanniksi)
Mika Tepsa

Mika Tepsa (s. 31. joulukuuta 1974 Jyväskylä) on suomalainen drag-artisti, joka tunnetaan paremmin nimellä Pola Ivanka. Tepsa on alkuperäiseltä koulutukseltaan tarjoilija ja on opiskellut laulua, näyttelijäntyötä ja dramaturgiaa Teatterikorkeakoulun avoimilla kursseilla. Tepsa tunnettiin vuoteen 2013 saakka yleisesti vain taiteilijanimellään Pola Ivanka. Hahmon nimi on peräisin James Bond -elokuvassa 007 ja kuoleman katse esiintyneeltä neuvostoagentti Pola Ivanovalta.
Nykyisin hän tarjoaa laulutunteja, esiintymiskoulutusta sekä puhetekniikan valmennusta.
Aiheesta muualla

Mika Tepsan kotisivut (Arkistoitu – Internet Archive)
Varpa

Varpan peluuta Stångassa vuonna 2014.
Varpa on petankkia muistuttava gotlantilainen perinteinen urheilulaji, jota pelataan myös muualla Ruotsissa sekä jonkin verran Itä-Euroopassa. Pelissä yritetään heittää litteää, toiselta puolelta hieman kuperaa kiekkoa maassa olevan tikun päälle tai sen lähelle. Kiekko on yleensä kiveä tai alumiinia ja painaa noin 0,8–4 kilogrammaa – painoa ei ole rajoitettu. Heittoetäisyys on miehillä 20 metriä ja naisilla sekä nuorilla 15 metriä. Lähimmäksi osunut saa pisteen, ja 12 pistettä kerännyt voittaa erän. Ottelun voittamiseen vaaditaan kaksi erävoittoa. Peliä voi pelata myös niin, että jokainen heittää kaksitoista kertaa, ja heittojen yhteisetäisyys maalitikusta ratkaisee voittajan.
"Varpa" on aikaisemmin ollut ruotsin kielessä heittämistä tarkoittava verbi. Islannin kielessä verbi on edelleen käytössä (vrt. Ríkisútvarpið).
Aiheesta muualla

Kuvia tai muita tiedostoja aiheesta Varpa Wikimedia Commonsissa
Euskaltel-Euskadi

Euskaltel-Euskadi oli Baskimaassa 1994 perustettu ammattipyöräilytalli. Joukkue oli mukana ammattipyöräilyn korkeimmalla kilpailutasolla, UCI ProTourilla ja vakiovieras Ranskan, Espanjan ja Italian ympäriajoissa. Joukkueen pääsponsorit olivat Bilbaossa päämajaansa pitävä telekommunikaatioalan yritys sekä autonomisen Baskimaan aluehallinto.
Manageri Miguel Madariga oli kiertänyt kansallisia ja kansainvälisiä pyöräilykilpailuja, erityisesti Ranskan ympäriajon Pyreneiden-etappeja ja oli vaikuttunut baskikannattajien innosta sekä omistautumisesta. Madariaga päätti perustaa Baskimaahan oman ammattilaisjoukkueen edistämään nuorten baskiajajien kehitystä. Euskaltel-Euskadi sai alkunsa vuoden 1994 ensimmäisenä päivänä. Vasta viimeisenä toimintavuotena 2013 talliin pääsi myös muita kuin baskitaustaisia pyöräilijöitä.
Joukkueen suurimpia tähtiä olivat viimeisinä vuosina Mikel Astarloza, Igor Antón, Mikel Nieve ja Samuel Sánchez. Euskaltel-Euskadi oli tärkeässä asemassa myös Joseba Belokin, Iban Mayon ja Haimar Zubeldian uran käynnistämisessä.
Aiheesta muualla

Wikimedia Commonsissa on kuvia tai muita tiedostoja aiheesta .
fundacioneuskadi.com, sponsorin sivut
Euskatel-Euskadi -tallin ajaja Aketza Peña Iza HEW Cyclassic -kilpailussa vuonna 2005
Pollari

Pollari voi tarkoittaa:
pollari, satamalaiturilla tai laivan kannella oleva pylväs, johon laivan köysi kiinnitetään
Pollari, kylä Alavudella
Jätkäsaaren Pollari, 16-kerroksinen asuintalo Helsingin Jätkäsaaressa
Pollari, sukunimenä:
Kalevi Pollari (s. 1958), radiotoimittaja
Kosti Pollari (s. 1895–1971), jääkäriluutnantti
Riitta Pollari (s. 1962), päätoimittaja ja kustantaja
Saku Pollari (s. 1977), dokumenttiohjaaja, kuvaaja ja leikkaaja
Sirpa Pollari (s. 1984), pesäpalloilija
Eero Polas (ent. Pollari, 1919–2000), musiikkipedagogi ja kuoronjohtaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.